Quatermass and the Pit

Quatermass and the Pit er en britisk science fiction-serie som ble sendt på BBC fra 1958 til 1959. Serien handler om en gruppe forskere som forsøker å finne opphavet til en merkelig insektlignende hodeskalle som blir funnet på en bygningplass i London. Etterhvert finner de flere hodeskaller og en annen gjenstand som de militære mener er en bombe fra krigen. Professor Quatermass mener at levningene er av vesener fra planeten Mars og at en påståtte bomben er deres romfartøy som de brukte til å besøkte jorden med for fem millioner år siden. Skipet viser seg å ha en underlig virkning på flere av de som oppholder seg i nærheten av det og etterhvert skjønner Quatermass at en rekke mennesker har blitt erstattet av vesener fra Mars. Hensikten er å overta jorden i det stille. Rollen som Quartermass ble spilt av André Morell, mens andre sentrale roller ble spilt av Cec Linder, Anthony Bushell, John Stratton og Christine Finn. Serien ble skapt av Nigel Kneale.

Serien ble svært populær i Storbritannia og ble sett av 11 millioner på det meste.

British Film Institute kåret den på 75-plass over landets 100 beste tv-produksjoner på 1900-tallet. Listen ble sammenfattet i år 2000.

Andre produksjoner 
Quatermass and the Pit er den siste av de tre opprinnelige seriene om Professor Quatermass. De to forutgående var The Quatermass Experiment (1953) og Quatermass II (1955). Quatermass and the Pit er ansett som den beste av de tre. En restaurert versjon av de tre serien ble utgitt på DVD i 2005.

I 1967 kom en filmversjon med samme tittel. 

I 1991 kom en norsk hørespillversjon på seks episoder med Nils Ole Oftebro i rollen som Quatermass.

Roller 

 André Morell: Professor Bernard Quatermass
 Cec Linder: Dr. Matthew Roney
 Cristine Finn: Barbara Judd
 Anthony Bushell: Colonel Breen
 John Stratton: Captain Potter
 Michael Ripper: Sergeant
 Harold Goodwin: Corporal Gibson
 John Walker: Soldat West
 Clifford Cox: Soldat
 Brian Gilmar: Soldat
 Brian Worth: James Fullalove
 Richard Shaw: Sladden
 Robert Perceval: Minister
 Richard Dare: Private Secretary to the Minister
 Madge Brindley: Miss Groome
 Hilda Barry: Mrs. Chilcot
 Howell Davies: Mr. Chilcot
 Noel Howlett: Vikar

Se også 
 The Quatermass Experiment (1953)
 Quatermass II (1955)
 Quatermass (1979)

Referanser

Eksterne lenker 

 

Britiske science fiction-TV-serier
Britiske thrillerserier
Fantasyserier
Britiske TV-serier fra 1950-årene
TV-produksjoner på BBC
Utenomjordiske fenomener i populærkultur